proxectonos/corpus_dominio_legal_administrativo_tmp huggingface dataset:
ORDE do 10 de abril de 2015 pola que se dispón o nomeamento dun vogal no Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 21/04/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta da Cámara de Comercio da Coruña, o nomeamento de Luis Llamas Gómez como vogal no Consello de Administración da Autoridade Portuaria da Coruña, en representación da citada cámara.
Santiago de Compostela, 10 de abril de 2015
RESOLUCIÓN do 10 de abril de 2015 pola que se procede á publicación dos requirimentos de emenda das axudas de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013.
Instituto Galego de Promoción Económica — III. Outras disposicións — 17/04/2015

Mediante Resolución do 19 de decembro de 2014 (DOG núm. 248, do 29 de decembro) publicáronse as bases reguladoras das axudas de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013 e procedeuse á súa convocatoria, en réxime de concorrencia competitiva, para o ano 2015, por trámite anticipado de gasto.
O órgano instrutor do procedemento administrativo previsto no artigo 10 das ditas bases reguladoras está analizando as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes das axudas xa revisadas que deben ser obxecto de emenda, segundo se recolle no anexo a esta resolución.
Segundo. Requirir os solicitantes incluídos nos ditos anexos para que, no prazo de dez días hábiles contados desde o seguinte ao da publicación da presente resolución no
Diario Oficial de Galicia
, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán a través da aplicación informática habilitada para estas axudas co NIF e co código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, darase por desistido na súa petición o solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 10 de abril de 2015
RESOLUCIÓN do 23 de marzo de 2015 pola que se ordena a publicación do Acordo do Consello da Xunta de Galicia do 19 de marzo de 2015 polo que se aproba a relación de postos de traballo da Axencia para a Modernización Tecnolóxica de Galicia.
Consellería de Facenda — III. Outras disposicións — 14/04/2015

A aprobación da relación de postos de traballo da Axencia para a Modernización Tecnolóxica de Galicia xustifícase pola necesidade de adaptala á estrutura orgánica do organismo.
En consecuencia, por proposta da Axencia para a Modernización Tecnolóxica de Galicia, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 19 de marzo de 2015, adoptou o seguinte
Primeiro. Apróbase a relación de postos de traballo da Axencia para a Modernización Tecnolóxica de Galicia, nos termos que se sinalan no anexo a este acordo.
Segundo. Os postos de traballo cuxa forma de provisión sexa mediante o sistema da libre designación e estean afectados polas disposicións do proxecto de Lei de emprego público de Galicia, actualmente en trámite parlamentario, deberán axustarse aos requisitos establecidos nelas, unha vez que entre en vigor a nova normativa de función pública.
Terceiro. Ordénase a súa publicación no Diario Oficial de Galicia para os efectos da súa entrada en vigor con efectos económicos e administrativos do 1 de maio de 2015.
Visto o acordo adoptado polo Consello da Xunta de Galicia na súa reunión do 19 de marzo de 2015, relativo á aprobación da relación de postos de traballo da Axencia para a Modernización Tecnolóxica de Galicia, coa finalidade de cumprir o dito acordo, de conformidade coa Orde da Consellería de Facenda de 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 23 de marzo de 2015
RESOLUCIÓN do 12 de marzo de 2015, da Xefatura Territorial de Vigo, pola que se procede á publicación das subvencións concedidas a entidades xuvenís de ámbito provincial, en virtude da Orde do 7 de abril de 2014 pola que se establecen as bases que rexen as axudas enmarcadas no programa Iniciativa Xove.
Consellería de Traballo e Benestar — III. Outras disposicións — 14/04/2015

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, no cal se fixa a estrutura orgánica da Vicepresidencia e das consellerías da Xunta de Galicia, e o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 14.1 da Orde do 7 de abril de 2014 pola que se establecen as bases que rexen as axudas enmarcadas no programa Iniciativa Xove, e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades xuvenís do ámbito provincial de Pontevedra, mediante resolución da xefa territorial, por delegación da conselleira de Traballo e Benestar, segundo o disposto na disposición adicional segunda da Orde do 7 de abril de 2014. A relación de subvencións concedidas atópase no anexo desta resolución.
Vigo, 12 de marzo de 2015
ORDE do 30 de marzo de 2015 pola que se fixan os prezos de venda ao público de diversas publicacións.
Consellería de Cultura, Educación e Ordenación Universitaria — III. Outras disposicións — 14/04/2015

Esta consellería, segundo a Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, que sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
,
Primeiro. Quedan aprobados os prezos de venda ao público das publicacións editadas por esta consellería e que se relacionan no anexo.
Segundo. Estes prezos entenderanse, de ser o caso, co IVE incluído.
Santiago de Compostela, 30 de marzo de 2015
RESOLUCIÓN do 30 de marzo de 2015, da Dirección Xeral de Educación, Formación Profesional e Innovación Educativa, pola que se procede a designar os membros e a facer pública a composición do xurado de selección que analizará e valorará as solicitudes dos aspirantes aos premios extraordinarios de formación profesional de grao superior correspondentes ao curso 2013/14.
Consellería de Cultura, Educación e Ordenación Universitaria — III. Outras disposicións — 17/04/2015

En virtude da autorización conferida pola disposición derradeira primeira da Orde do 27 febreiro de 2015 (Diario Oficial de Galicia do 12 de marzo), pola que se convocan os premios extraordinarios de formación profesional de grao superior correspondentes ao curso 2013/14, e de conformidade co establecido no artigo 8 desa orde, en relación coa composición do xurado de selección encargado da análise e valoración das solicitudes,
Primeiro. Designar os membros do xurado de selección que deberá analizar e valorar as solicitudes dos aspirantes aos premios extraordinarios de formación profesional de grao superior correspondentes ao curso 2013/14 e facer pública a súa composición que é a que figura no anexo a esta resolución.
Segundo. O xurado poderá dispoñer a constitución dunha comisión técnica especializada para colaborar na valoración dos méritos dos aspirantes.
Terceiro. Esta resolución entrará en vigor o mesmo día da súa publicación.
Santiago de Compostela, 30 de marzo de 2015
ORDE do 10 de abril de 2015 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 21/04/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta da Cámara de Comercio da Coruña, o cesamento de Marcelo Castro-Rial Schuler como vogal no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 10 de abril de 2015
CORRECCIÓN de erros. Resolución do 23 de marzo de 2015 pola que se ordena a publicación do acordo do Consello da Xunta de Galicia, do 19 de marzo de 2015, polo que se aproba a modificación da relación de postos de traballo da Vicepresidencia e Consellería de Presidencia, Administracións Públicas e Xustiza.
Consellería de Facenda — III. Outras disposicións — 21/04/2015

Advertido erro na Resolución do 23 de marzo de 2015, publicada no DOG núm. 62, do mércores 1 de abril, cómpre facer a oportuna corrección:
Na páxina 12755, onde di:
Debe dicir:
RESOLUCIÓN do 10 de abril de 2015, da Secretaría Xeral de Medios, pola que se amplía o crédito inicial das axudas económicas dirixidas a empresas que realicen publicacións periódicas escritas integramente en galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/04/2015

A Resolución do 31 de decembro de 2014, que regula as axudas a empresas que realicen publicacións periódicas escritas integramente en galego publicada no DOG núm. 17, do 27 de xaneiro de 2015, establece as bases reguladoras e a convocatoria para a concesión destas subvencións.
O artigo 2 desta resolución establece a contía inicial dos créditos destinados a financiar estas axudas, sen prexuízo de posteriores modificacións orzamentarias. Así, existindo crédito dispoñible na aplicación orzamentaria 04.20.151A.470.0, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto e tendo en conta as áreas de competencia adscritas funcionalmente á Presidencia da Xunta de Galicia, artigo único, punto 3, e disposición transitoria segunda do Decreto 12/2012, do 4 de xaneiro, polo que se establecen os órganos superiores e de dirección dependentes da Presidencia da Xunta de Galicia,
Artigo único.
Primeiro. Ampliar o importe da contía máxima dos créditos destinados a dar cobertura orzamentaria á Resolución do 31 de decembro de 2014 pola que se establecen axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego en cento sesenta mil euros (160.000,00 €), con cargo á aplicación orzamentaria 04.20.151A.470.0, de forma que o importe total será de douscentos un mil trescentos corenta e un euros (201.341,00 €).
Segundo. A presente modificación non afecta o prazo establecido na referida resolución para a presentación de solicitudes.
Santiago de Compostela, 10 de abril de 2015
RESOLUCIÓN do 20 de xaneiro de 2015 pola que se publican os convenios de colaboración asinados no terceiro cuadrimestre de 2014.
Axencia Galega de Desenvolvemento Rural — III. Outras disposicións — 29/01/2015

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración que asinou a Axencia Galega de Desenvolvemento Rural no terceiro cuadrimestre de 2014 que figura no anexo.
Santiago de Compostela, 20 de xaneiro de 2015
ORDE do 20 de xaneiro de 2015 pola que se resolve a integración da Biblioteca Pública Municipal de San Cibrao (Cervo) na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 29/01/2015

Vista a proposta do secretario xeral de Cultura e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas
Primeiro. Integrar na Rede de bibliotecas de Galicia a Biblioteca Pública Municipal de San Cibrao (Cervo).
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 20 de xaneiro de 2015
RESOLUCIÓN do 16 de xaneiro de 2015, da Secretaría Xeral de Medio Rural e Montes, pola que se dá publicidade das axudas concedidas ao abeiro da Orde do 19 de decembro de 2013 pola que se establecen as bases reguladoras das axudas para os investimentos en transformación e comercialización de produtos agrarios e forestais do período 2007-2013, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2014.
Consellería do Medio Rural e do Mar — III. Outras disposicións — 29/01/2015

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvenciones concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta secretaría xeral
Ordenar a publicación, no
Diario Oficial de Galicia
, das axudas concedidas con cargo á Orde do 19 de decembro de 2013 pola que se establecen as bases reguladoras das axudas para os investimentos en transformación e comercialización de produtos agrarios e forestais do período 2007-2013, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2014, que figuran como anexo nesta resolución.
Santiago de Compostela, 16 de xaneiro de 2015
1. Finalidade: axudas para os investimentos en transformación e comercialización de produtos agrarios realizadas por pemes e empresas intermedias.
– Partida orzamentaria: 12.20.741A.770, cofinanciada polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013.
– Beneficiarios e axudas concedidas:
2. Finalidade: axudas para os investimentos en transformación e comercialización de produtos forestais realizados por microempresas (serradoiros).
– Partida orzamentaria: 12.20.713D.770, cofinanciada polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013.
– Beneficiarios e axudas concedidas:
RESOLUCIÓN do 15 de xaneiro de 2015, da Secretaría Xeral Técnica da Consellería de Traballo e Benestar, pola que se dá publicidade dos convenios de colaboración subscritos por esta consellería no terceiro cuadrimestre do ano 2014.
Consellería de Traballo e Benestar — III. Outras disposicións — 29/01/2015

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación de convenios de colaboración subscritos pola Consellería de Traballo e Benestar durante o terceiro cuadrimestre do ano 2014, que se incorpora como anexo a esta resolución.
Santiago de Compostela, 15 de xaneiro de 2015
CORRECCIÓN de erros. Orde do 31 de decembro de 2014 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos para a mellora dos mercados municipais e prazas de abastos así como dos espazos do comercio non sedentario, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (código de procedemento IN223A).
Consellería de Economía e Industria — III. Outras disposicións — 29/01/2015

Advertidos erros na devandita orde, publicada no DOG núm. 15, do venres, 23 de xaneiro de 2015, cómpre facer a seguinte corrección:
Na páxina 3484, no artigo 18 (Xustificación da subvención), punto 1, onde di: «1. Para cobrar a subvención concedida, o beneficiario deberá presentar, na respectiva xefatura territorial, a seguinte documentación, en orixinal ou copia compulsada, e ten de prazo para presentala ata o 30 de setembro de 2015», debe dicir: «1. Para cobrar a subvención concedida, o beneficiario deberá presentar, na respectiva xefatura territorial, a seguinte documentación, en orixinal ou copia compulsada, e ten de prazo para presentala ata o 31 de outubro de 2015».
RESOLUCIÓN do 16 de xaneiro de 2015, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade dos convenios de colaboración subscritos por esta consellería no terceiro cuadrimestre do ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/01/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Darlle publicidade á relación dos convenios, subscritos pola Vicepresidencia e Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2014, que se incorpora como anexo I a esta resolución.
Artigo 2
Darlle publicidade á relación dos convenios, subscritos pola Vicepresidencia e Consellería de Presidencia, Administracións Públicas e Xustiza nos meses de maio, xuño, xullo e agosto do ano 2014, que se incorpora como anexo II a esta resolución.
Santiago de Compostela, 16 de xaneiro de 2015
ORDE do 20 de xaneiro de 2015 pola que se resolve a integración da Axencia de Lectura Pública Municipal de Cervo na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 29/01/2015

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas
Primeiro. Integrar na Rede de bibliotecas de Galicia a Axencia de Lectura Pública Municipal de Cervo.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 20 de xaneiro de 2015
CORRECCIÓN de erros. Orde do 8 de xuño de 2015 pola que se aproba o calendario escolar para o curso 2015/16, nos centros docentes sostidos con fondos públicos na Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 22/06/2015

Advertido erro na citada orde, publicada no
Diario Oficial de Galicia
número 113, do 17 de xuño de 2015, cómpre realizar a oportuna corrección:
Na páxina 24098, o anexo III debe substituírse polo seguinte:
O/A director/a da Escola Oficial de Idiomas .................................................................................................................... pon no seu coñecemento que o calendario de actividades docentes programadas para o final de curso, aprobado polo Claustro, recolle o seguinte:
................................, ...... de .................. de 2016
O/A director/a,
Asdo.: ...........................................................
Inspector/a de Educación
RESOLUCIÓN do 3 de xuño de 2015, da Dirección Xeral de Mobilidade, pola que se modifica a composición da Xunta Arbitral de Transportes de Galicia, designada pola Resolución do 2 de xullo de 2014.
Consellería de Medio Ambiente, Territorio e Infraestruturas — II. Autoridades e persoal — 25/06/2015

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, pola Orde da Consellería de Ordenación do Territorio e Obras Públicas do 9 de outubro de 1991 (Diario Oficial de Galicia núm. 232, do 23 de outubro). A súa actual composición vén determinada pola Resolución do 2 de xullo de 2014, desta dirección xeral, pola que se nomean os membros da Xunta Arbitral de Transportes de Galicia (Diario Oficial de Galicia núm. 132, do 14 de xullo).
O 17 de abril de 2015 a secretaría da Confederación de Empresario de Galicia comunicou o acordo deste organismo polo que propón modificar a representación que lle corresponde en defensa das empresas cargadoras, cesando o vogal actual e designando para o efecto un novo vogal suplente. Esta proposta considérase axeitada para garantir o normal funcionamento da Xunta Arbitral, e, unha vez comprobado que as persoas propostas reúnen os requisitos legalmente exixidos para formar parte desta, considérase axeitado atender a proposta realizada.
De conformidade co exposto,
Primeiro. Modifícanse os puntos 2.6.1 e 2.6.2 da Resolución do 2 de xullo de 2014, da Dirección Xeral de Mobilidade, pola que se nomean os membros da Xunta Arbitral de Transportes de Galicia, relativo á representación das empresas cargadoras, que pasa a ter a seguinte redacción:
«2.6.1. Titular:
– Héctor Torres Laguna.
2.6.2. Suplente:
– José Manuel Maceira Blanco».
Segundo. A modificación antedita entenderase vixente e aplicable a partir da publicación desta resolución no Diario Oficial de Galicia. En todo o non afectado por ela, mantense en vigor o previsto na mencionada Resolución do 2 de xullo de 2014.
Santiago de Compostela, 3 de xuño de 2015
ORDE do 5 de xuño de 2015 pola que se modifica a autorización do centro privado Aula Estudio, do concello de Vigo.
Consellería de Cultura, Educación e Ordenación Universitaria — III. Outras disposicións — 22/06/2015

O representante da titularidade do centro privado Aula Estudio, do concello de Vigo (Pontevedra), solicita a supresión do ciclo formativo de grao medio (CM) Instalacións de Telecomunicacións e dun CM Sistemas Microinformáticos e Redes; e a autorización do CM Xestión Administrativa e do ciclo formativo de grao superior (CS) Desenvolvemento de Aplicacións Multiplataforma.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro
1. Suprimir o CM de Instalacións de Telecomunicacións e un CM de Sistemas Microinformáticos e Redes, no centro privado Aula Estudio.
2. Autorizar o CM de Xestión Administrativa e o CS Desenvolvemento de Aplicacións Multiplataforma, no centro privado que se sinala:
Denominación xenérica: centro privado.
Denominación específica: Aula Estudio.
Código: 36024392.
Enderezo: r/ Santa Marta Interior, s/n.
Localidade: Vigo.
Concello: Vigo.
Provincia: Pontevedra.
Titular: Aula Estudio Formación Práctica, S.L.
Composición resultante:
• 1 CM Sistemas Microinformáticos e Redes (2 unidades, 20 alumnos/as cada unha).
• 1 CM Xestión Administrativa (2 unidades, 20 alumnos/as cada unha).
• 1 CS Desenvolvemento de Aplicacións Multiplataforma (2 unidades, 20 alumnos/as cada unha).
• 1 CS Desenvolvemento de Aplicacións Web (2 unidades, 20 alumnos/as cada unha).
Segundo
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de xuño de 2015
RESOLUCIÓN do 9 de xuño de 2015, da Secretaría Xeral do Medio Rural e Montes, pola que se dá publicidade ás axudas concedidas ao abeiro da Orde do 30 de decembro de 2014 pola que se establecen as bases reguladoras das axudas para a incorporación de mozos á actividade agraria cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural para Galicia 2007-2013, e se convocan para o ano 2015.
Consellería do Medio Rural e do Mar — III. Outras disposicións — 18/06/2015

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, a finalidade da subvención, o beneficiario e a cantidade concedida.
Na súa virtude, a Secretaría Xeral do Medio Rural e Montes, por delegación da conselleira,
Publicar no Diario Oficial de Galicia as axudas concedidas ao abeiro da Orde do 30 de decembro de 2014 pola que se establecen as bases reguladoras das axudas para a incorporación de mozos á actividade agraria cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural para Galicia 2007-2013, e se convocan para o ano 2015, e que figuran como anexo nesta resolución.
Santiago de Compostela, 9 de xuño de 2015
Convocatoria:
Orde do 30 de decembro de 2014 pola que se establecen as bases reguladoras das axudas para a incorporación de mozos á actividade agraria cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural para Galicia 2007-2013, e se convocan para o ano 2015.
Aplicación orzamentaria:
12.22.712B 772.0 (CP 2007 00400), dotada cun crédito total de 5.000.000 euros (75 % Feader, 12,13 % Magrama, 12,87 % Xunta de Galicia).
Finalidade: incorporación de mozos á actividade agraria.
Beneficiarios/as e subvención:
RESOLUCIÓN do 1 de xuño de 2015 pola que se dá publicidade dos convenios de colaboración subscritos por esta axencia no primeiro cuadrimestre do ano 2015.
Axencia Turismo de Galicia — III. Outras disposicións — 10/06/2015

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Primeiro. Dar publicidade da relación dos convenios de colaboración subscritos pola Axencia Turismo de Galicia nos meses de xaneiro, febreiro, marzo e abril do ano 2015, que se incorpora como anexo a esta resolución.
Santiago de Compostela, 1 de xuño de 2015
DECRETO 78/2015, do 4 de xuño, polo que se dispón que cese Manuel Borobio Sanchiz como director do organismo autónomo Instituto de Estudos do Territorio.
Consellería de Medio Ambiente, Territorio e Infraestruturas — II. Autoridades e persoal — 05/06/2015

En virtude do establecido no artigo 24 dos estatutos do organismo autónomo Instituto de Estudos do Territorio, aprobados polo Decreto 244/2011, do 29 de decembro, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do día catro de xuño de dous mil quince,
Que cese Manuel Borobio Sanchiz, como director do organismo autónomo Instituto de Estudos do Territorio, agradecéndolle os servizos prestados.
Santiago de Compostela, catro de xuño de dous mil quince
DECRETO 79/2015, do 4 de xuño, polo que se nomea directora do organismo autónomo Instituto de Estudos do Territorio a Inés Santé Riveira.
Consellería de Medio Ambiente, Territorio e Infraestruturas — II. Autoridades e persoal — 05/06/2015

En virtude do establecido no artigo 24 dos estatutos do organismo autónomo Instituto de Estudos do Territorio, aprobados polo Decreto 244/2011, do 29 de decembro, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do día catro de xuño de dous mil quince,
Nomeo directora do organismo autónomo Instituto de Estudos do Territorio a Inés Santé Riveira.
Santiago de Compostela, catro de xuño de dous mil quince
CORRECCIÓN de erros. Decreto 66/2015, do 23 de abril, polo que se aproba a cesión da titularidade dunha antiga caseta de legoeiros situada no punto quilométrico 1+970 da estrada OU-603, no concello da Rúa.
Consellería de Medio Ambiente, Territorio e Infraestruturas — III. Outras disposicións — 01/06/2015

Advertido un erro no citado decreto, publicado no
Diario Oficial de Galicia
número 85, do xoves, 7 de maio de 2015, cómpre facer a seguinte corrección:
Na páxina 18020, no segundo parágrafo, na liña 3, onde di: «625781PG5955N0001DL», debe dicir: «6257814PG5955N0001DL».
CORRECCIÓN de erros. Orde do 7 de maio de 2015 pola que se fai pública a resolución da orde de convocatoria de axudas de mobilidade complementarias ás concedidas pola Unión Europea e o Ministerio de Educación, Cultura e Deporte, no marco do programa comunitario Erasmus+, para estudantes universitarios que participan nesta acción no curso 2014/15.
Consellería de Cultura, Educación e Ordenación Universitaria — III. Outras disposicións — 01/06/2015

Advertidos erros na orde indicada, publicada no
Diario Oficial de Galicia
núm. 94, do 21 de maio de 2015, cómpre efectuar a seguinte corrección:
Na páxina 20042 onde di:
Debe dicir:
Na páxina 20046 onde di:
Debe dicir:
EDICTO (309/2014).
Tribunal Superior de Xustiza de Galicia (Sala do Contencioso-Administrativo, Sección Primeira) — I. Disposicións xerais — 24/03/2015

José Andrés Salgado Fernández, secretario xudicial da Sala do Contencioso-Administrativo do Tribunal Superior de Xustiza de Galicia, por medio deste edicto anuncia:
No recurso de casación en interese de lei número 309/2014, seguido por instancia da Administración autonómica, ditouse a sentenza cuxo encabezamento e resolución son do seguinte teor literal:
Sentenza: 53/2015.
Relator: Julio César Díaz Casales.
Recurso de casación en interese de Lei número 309/2014.
Recorrente: a Administración autonómica.
Recorrida: Felipe Traveso García.
É parte o Ministerio Fiscal.
No nome do rei.
A sección especial para o coñecemento dos recursos de casación en interese de lei da Sala do Contencioso-Administrativo do Tribunal Superior de Xustiza de Galicia ditou a seguinte
Sentenza:
José María Gómez y Díaz-Castroverde.
José Antonio Méndez Barrera.
Fernando Seoane Pesqueira.
Julio César Díaz Casales.
José Ramón Chaves García.
A Coruña, 4 de febreiro de 2015.
No presente recurso de casación en interese de lei, que co número 309/2014 se segue ante esta sala, interposto polo letrado da Xunta de Galicia, en nome e representación da Administración autonómica, contra a sentenza número 119/2014, con data do 20 de xuño de 2014, ditada polo Xulgado do Contencioso-Administrativo número 2 de Ourense, no procedemento abreviado número 61/2014. É parte recorrida Felipe Traveso García, representado pola procuradora Ana María Tejelo Núñez. É parte o Ministerio Fiscal.
É relator Julio Cesar Díaz Casales.
Resolvemos:
Que debemos estimar e estimamos o recurso de casación en interese de lei interposto polo letrado da Xunta de Galicia contra a Sentenza 119/2014, do 20 de xuño, ditada polo Xulgado do Contencioso-Administrativo número 2 de Ourense, e fixamos como doutrina legal a seguinte:
«De acordo co previsto no artigo 1.1 da Lei do Parlamento de Galicia 9/2012, a supresión da paga adicional do persoal ao servizo da Administración de xustiza no ámbito da Comunidade Autónoma de Galicia, prevista no artigo 12.3 da Lei do Parlamento de Galicia 14/2006, de orzamentos xerais da Comunidade Autónoma para 2007, farase efectiva desde a entrada en vigor desta Lei do Parlamento de Galicia 9/2012».
Non se fai expresa imposición de custas a ningunha das partes.
Notifíquese a presente sentenza ás partes e fágaselles saber que contra ela non cabe ningún recurso.
Ordénese a publicación da presente sentenza no Diario Oficial de Galicia para os efectos do previsto no artigo 101.4 da LRXCA.
Así o pronunciamos, mandamos e asinamos.
E, como consecuencia do ordenado na resolución da sentenza, expídese este edicto para a notificación do encabezamento e resolución da sentenza no Diario Oficial de Galicia.
A Coruña, 18 de marzo de 2015
RESOLUCIÓN do 19 de marzo de 2015 pola que se procede á publicación dos requirimentos de emenda das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 26/03/2015

Mediante Resolución do 19 de decembro de 2014 (DOG núm. 248, do 29 de decembro) publicáronse as bases reguladoras das axudas do Igape para novos emprendedores, cofinanciadas polo Fondo Europeo de Desenvolvemento Rexional, no marco do Programa operativo Feder Galicia 2007-2013 procedéndose á súa convocatoria, en réxime de concorrencia competitiva, para o ano 2015, por trámite anticipado de gasto.
Por parte do órgano instrutor do procedemento administrativo previsto no artigo 10 das ditas bases reguladoras, están analizándose as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axuda xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos nos ditos anexos para que, no prazo de dez días hábiles contados desde o seguinte ao da publicación da presente resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, terase por desistido na súa petición o solicitante e arquivarase o expediente, tras a correspondente resolución, que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 19 de marzo de 2015
ORDE do 9 de marzo de 2015 pola que se autoriza a inclusión da Escola de Música Compañía de María, da Coruña, no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 26/03/2015

A Fundación Compañía de María solicita a inscrición da Escola de Música Compañía de María, da Coruña, no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial da Coruña, envía o expediente cos correspondentes informes.
Por isto, por proposta da Dirección Xeral de Centros e Recursos Humanos,
Primeiro. Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Provincia: A Coruña.
Concello: A Coruña.
Localidade: A Coruña.
Domicilio: Calvo Sotelo, 2.
Código do centro: 15032947
Titular: Fundación Compañía de María.
Denominación: Escola de Música Compañía de María.
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro. O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de marzo de 2015
CORRECCIÓN de erros. Orde do 2 de marzo de 2015 pola que se convocan axudas para a realización de actividades de formación en linguas estranxeiras no ano 2015, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación e Ordenación Universitaria — III. Outras disposicións — 26/03/2015

Advertido erro na referida orde, publicada no Diario Oficial de Galicia nº 51, do 16 de marzo de 2015, cómpre facer a seguinte corrección:
Na páxina 10625, anexo V, punto 2º dos criterios de puntuación, onde di:
«Aplícase unha puntuación ponderada e progresiva en función da renda per cápita da unidade familiar, segundo o seguinte cadro, calculada esta como suma dos ingresos da unidade familiar divididos entre o número de membros desta. Os ingresos da unidade familiar serán o resultado da suma dos importes dos recadros 455 e 465 da declaración da Renda do ano 2013. Forman parte da unidade familiar o pai/nai, titor/a legal do alumnado solicitante e tamén os irmáns e/ou irmás solteiros/as e menores de vinte e cinco anos que convivan no domicilio familiar, e os irmáns e/ou irmás maiores de idade incapacitados/as xudicialmente».
Debe dicir:
«Aplícase unha puntuación ponderada e progresiva en función da renda per cápita da unidade familiar, segundo o seguinte cadro, calculada esta como suma dos ingresos da unidade familiar divididos entre o número de membros desta. Os ingresos da unidade familiar serán o resultado da suma dos importes dos recadros 366 e 374 da declaración da Renda do ano 2013. Forman parte da unidade familiar o pai/nai, titor/a legal do alumnado solicitante e tamén os irmáns e/ou irmás solteiros/as e menores de vinte e cinco anos que convivan no domicilio familiar, e os irmáns e/ou irmás maiores de idade incapacitados/as xudicialmente».
RESOLUCIÓN do 29 de maio de 2015 pola que se dá publicidade do esgotamento do crédito e do acordo do Consello de Dirección de desistencia dos procedementos de adxudicación de préstamos para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI), convocados polas resolucións do 16 de marzo de 2009 (DOG número 58, do 25 de marzo) e do 22 de marzo de 2011 (DOG número 63, do 30 de marzo).
Instituto Galego de Promoción Económica — III. Outras disposicións — 05/06/2015

Tendo en conta a existencia de razóns de interese público para desistir dos procedementos de adxudicación dos contratos con cargo aos fondos do préstamo global subscrito entre o Igape e o Banco Europeo de Investimentos (BEI) con data do 30 de xaneiro de 2009, en virtude da incompatibilidade das condicións, finalidades e orientación das novas liñas de préstamos a instrumentar polo Igape coas sinaladas nos procedementos de adxudicación pendentes de resolución por falta de crédito dispoñible, o Consello de Dirección do Igape –na súa xuntanza do día 28 de maio de 2015– acordou, por unanimidade dos membros asistentes, a desistencia do Igape nos citados procedementos de adxudicación, ao abeiro dos artigos 42 e 87.2 da Lei 30/1992, de réxime xurídico das administracións publicas e do procedemento administrativo común e do artigo 155 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, de aplicación supletoria en virtude do número 2 do artigo 4 do citado real decreto lexislativo.
Para os efectos do seu xeral coñecemento, en virtude das facultades que teño conferidas
1. Publicar o esgotamento do crédito e o desestimento do Igape nos procedementos de adxudicación de préstamos a cargo dos fondos do préstamo global subscrito entre o Igape e o BEI, segundo as convocatorias publicadas mediante a Resolución do 16 de marzo de 2009 pola que se fai público o acordo do Consello de Dirección do Instituto Galego de Promoción Económica que establece un programa de préstamos para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG núm. 58, do 25 de marzo) e a Resolución do 22 de marzo de 2011 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba o Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG núm. 63, do 30 de marzo de 2001).
2. Na súa virtude, procederá o arquivamento dos expedientes de solicitude pendentes de resolver das convocatorias sinaladas no número 1 anterior, do cal será notificado individualmente cada solicitante, quen, se é o caso, poderá cubrir unha nova solicitude adaptada ás novas condicións da convocatoria que, para tal efecto, sexa aprobada e publicada.
A presente resolución terá efectos desde a súa publicación no
Diario Oficial de Galicia
.
Santiago de Compostela, 29 de maio de 2015